

กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

ที่ มท ๐๘16.3/ว

มีนาคม 2564

เรื่อง การเลื่อนกำหนดการประเมินความสามารถด้านการอ่านของผู้เรียน ชั้นประถมศึกษาปีที่ 1 ปีการศึกษา 2563

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0816.3/ว 294 ลงวันที่ 15 กุมภาพันธ์ 2564

สิ่งที่ส่งมาด้วย สำเนาหนังสือสำนักงานคณะกรรมการการศึกษาขั้นพื้นฐาน ที่ ศธ 04004/ว 272

ลงวันที่ 1 มีนาคม 2564 จำนวน 1 ฉบับ

ตามที่กรมส่งเสริมการปกครองท้องถิ่นได้แจ้งกำหนดการประเมินความสามารถด้านการอ่าน ของผู้เรียนชั้นประถมศึกษาปีที่ 1 และการประเมินคุณภาพผู้เรียน (NT) ชั้นประถมศึกษาปีที่ 3 ปีการศึกษา 2563 โดยกำหนดให้สำนักงานส่งเสริมการปกครองท้องถิ่นจังหวัด ทุกจังหวัด เป็นศูนย์สอบและให้ดำเนินการ ตามแนวทางการประเมินที่กรมส่งเสริมการปกครองท้องถิ่นแจ้ง สำหรับกำหนดวันสอบประเมินความสามารถ ด้านการอ่านของผู้เรียน ชั้นประถมศึกษาปีที่ 1 ของสถานศึกษาในสังกัดองค์กรปกครองส่วนท้องถิ่นให้ดำเนินการในวันที่ 10 มีนาคม 2564 รายละเอียดตามที่อ้างถึง นั้น

กรมส่งเสริมการปกครองท้องถิ่นได้รับแจ้งจากสำนักงานคณะกรรมการการศึกษาขั้นพื้นฐานว่า  
มีความจำเป็นต้องเลื่อนกำหนดการประเมินความสามารถด้านการอ่านของผู้เรียน ชั้นประถมศึกษาปีที่ 1 ปีการศึกษา 2563 เป็นระหว่างวันที่ 16 – 19 มีนาคม 2564 ดังนั้น เพื่อให้การดำเนินการประเมินความสามารถด้านการอ่านของผู้เรียนชั้นประถมศึกษาปีที่ 1 ปีการศึกษา 2563 ในสถานศึกษาสังกัดองค์กรปกครองส่วนท้องถิ่นเป็นไปด้วยความเรียบร้อยและบรรลุวัตถุประสงค์ จึงเลื่อนกำหนดการประเมิน จากวันที่ 10 มีนาคม 2564 เป็นวันที่ 17 มีนาคม 2564 รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙000 ต่อ 5313

โทรสาร 0-2411-9021-3 ต่อ 218